b'\n_START_ARTICLE_\nSandra Bagari\xc4\x87\n_START_SECTION_\n\xc5\xbdivotopis\n_START_PARAGRAPH_\nSrednje muzi\xc4\x8dko obrazovanje stekla je u Zenici i Sarajevu, a potom se zaputila u Zagreb gdje je zavr\xc5\xa1ila Muzi\xc4\x8dku akademiju Sveu\xc4\x8dili\xc5\xa1ta u klasi sopranistice prof. Ljiljane Molnar-Talaji\xc4\x87._NEWLINE_Bila je glumica u sljede\xc4\x87im operama: Madame Troubadur, Grofica Marica, \xc5\xa0i\xc5\xa1mi\xc5\xa1, Boccaccio, No\xc4\x87 u Veneciji, Kneginja \xc4\x8darda\xc5\xa1a, Mala Floramye, Tko pjeva zlo ne misli (ZGK "Komedija"), Kod bijelog konja (Narodno gledali\xc5\xa1\xc4\x8de Maribor), Ljubavni napitak (HNK Split)._NEWLINE_Zapa\xc5\xbeeni su njeni brojni nastupi \xc5\xa1irom svijeta kao i nastupi u reklamnim spotovima i kampanjama. Za HTV nastupala je u muzi\xc4\x8dkoj emisiji Za srce i du\xc5\xa1u. Trenutno je anga\xc5\xbeirana u zagreba\xc4\x8dkom teatru Komedija._NEWLINE_Srednje glazbeno obrazovanje stekla je u Zenici i Sarajevu, a potom je njezinu bezbri\xc5\xbenost prekinuo rat. U Zagreb je do\xc5\xa1la 1992., kao 18-godi\xc5\xa1njakinja, iz ratnog Sarajeva._NEWLINE_U Zagrebu je upisala Muzi\xc4\x8dku akademiju i prvi dan tamo upoznala sada\xc5\xa1njeg supruga, pijanista Darka Domitrovi\xc4\x87a, koji je radio kao vi\xc5\xa1i korepetitor na Odjelu solo pjevanja. Njihova veza bila je tajna s obzirom da je Darko ipak bio njezin profesor. A na prvom zajedni\xc4\x8dkom ljetovanju, nakon \xc4\x8da\xc5\xa1ice vina Sandra je kleknula i zaprosila Darka koji je pristao voljeti ju do kraja \xc5\xbeivota. _NEWLINE_Muzi\xc4\x8dku akademiju zavr\xc5\xa1ila je u klasi sopranistice prof. Ljiljane Molnar-Talaji\xc4\x87 koju voli nazvati svojom scenskom majkom. Pjevala je u "Madame Troubadur", "Grofici Marici", "\xc5\xa0i\xc5\xa1mi\xc5\xa1u", "Boccaccio", "No\xc4\x87 u Veneciji", "Kneginja \xc4\x8darda\xc5\xa1a", "Mala Floramye", "Tko pjeva zlo ne misli", "Kod bijelog konja", "Ljubavni napitak", "Jalta, Jalta"... Zagreb je, priznala je, u njoj prepoznao vedrinu, spontanost i osmijeh koji otvara sva vrata. Ona je pak demistificirala operu, operetu, uop\xc4\x87e tu klasi\xc4\x8dnu glazbu koja je, kao, bila nedodirljiva. U srca Zagrep\xc4\x8dana u\xc5\xa1la je preko televizije, koketiraju\xc4\x87i s lakim \xc5\xbeanrovima, ali do\xc5\xa1la i do one kumice na placu._NEWLINE_Objavila je i tri CD-a, Na prvom je "Sonati od sna" Darko uglazbio ljubavnu poeziju Enesa Ki\xc5\xa1evi\xc4\x87a, a glumac Boris Pavleni\xc4\x87 i Sandra pjevaju i recitiraju. CD BelCante "Teatar marmelade" suradnja je s Martinom Tom\xc4\x8di\xc4\x87 i Zdravkom \xc5\xa0ljivcem, te Simfonijskim orkestrom HRT-a, kroz eksperiment kako do\xc5\xbeivjeti klasiku u novom ruhu, dopadljivo, populisti\xc4\x8dki, u duhu vremena. Tre\xc4\x87i CD "Adagio", koncertni je sakralni program, posve\xc4\x87en Ljiljani Molnar Talaji\xc4\x87, jedna druga ja, ozbiljna, obu\xc4\x8dena do grla, a zapravo potpuno glazbeno razgoli\xc4\x87ena.\n_START_SECTION_\nPrivatni \xc5\xbeivot\n_START_PARAGRAPH_\nSandra Bagari\xc4\x87 u sretnom je braku s Darkom Domitrovi\xc4\x87em vi\xc5\xa1e od 20 godina te imaju dva sina Marka i Lovru.'